2019年2月9號，距離比賽前唔夠8日，田總上載比賽手冊，鬼祟修改半馬挑戰組比賽安排，將限時由接受報名時宣稱嘅3個鐘，大幅縮減至2個鐘25分鐘，並加設兩個截跑點，要求跑手喺限時前通過。部份跑手睇到比賽手冊後先知道修改，紛紛喺渣打馬拉松facebook專頁投訴，要求退款或者容許轉去其他未有收緊限時嘅半馬第一組或者第二組。